**Solicitude de participación na IV convocatoria para o recoñecemento de**

**boas prácticas de calidade nos centros docentes da USC (2022)**

|  |
| --- |
| **Centro propoñente:** Facultade de Ciencias da Comunicación |
| **Denominación da práctica:** Mellora da Taxa de participación do alumnado dos títulos (grao, dobre grao, máster) nas Enquisas de satisfacción coa docencia recibida*.* | **[ × ] Específico** |
| **Proceso(s) do SGC implicado(s):** **PC-03** Apoio a estudantes (Anualmente, ao finalizar as accións de apoio a estudantes previstas, as comisións de título do centro realizarán unha revisión da eficacia das accións propostas tendo en conta os resultados das enquisas de satisfacción realizadas). **PC-04** Desenvolvemento das Ensinanzas (Coordinación da actividade docente).**PE-02** Revisión e mellora (Mellora dos programas formativos, considerando os resultados de satisfacción dos grupos de interese).**PS-04** Satisfacción, expectativas e necesidades (Establecer e documentar como se planifica e desprega a medición da satisfacción dos grupos de interese para garantir o coñecemento da súa opinión). |
| **Datas de desenvolvemento da práctica:**Planificación: No Plan de Accións de Mellora anexo á Memoria de Calidade 2022, consta o que sigue sobre o nivel de cumprimento das accións correspondentes a 2020-2021:ID: CAV (2020-2021)-05/ XOR (2020-2021)-05/ DGXC (2020-2021)-04/ MUXC (2020-2021)-06 * Obxectivo estratéxico (Plan estratéxico do centro): 1.4. Mellora das prácticas de xestión dos títulos, con especial atención a aquelas que atinxen ao rendemento do alumnado.
* Indicadores: IN48G/M Taxa de resposta na enquisa de satisfacción do alumnado coa docencia recibida.
* Metas: Incrementar a porcentaxe de participación do alumnado na Enquisa de satisfacción coa docencia recibida, ata acadar o 50%.
* Acción Executada en tódolos casos; parcialmente acadada no caso do Grao en Comunicación Audiovisual.

Implantación: En setembro de 2020, asúmese a citada acción de mellora, no marco das tarefas de coordinación docente dos títulos, levándose a cabo reunións cos delegados de curso dos títulos co seguinte obxectivo (do que se da conta en actas de Comisións Académicas de TFG e de Máster): 1. Solicitar aos delegados acadar o compromiso do alumnado coa participación nas enquisas de satisfacción, particularmente, coa docencia recibida.2. Solicitar ao alumnado titor a organización dun calendario, destinado a visitar ó alumnado de tódolos cursos, durante o período de cumprimetación das citadas enquisas (novembro 2020 e abril-maio 2021), de cara a favorecer que durante 15 minutos realicen esta tarefa. O alumnado titor contabiliza, *in situ*, o número de participantes na enquisa.Avaliación: En tódolos casos, excepto no Grao en Comunicación Audiovisual, se conseguiu acadar a meta do 50% de participación na enquisa, segundo os datos ofrecidos pola ACMP. Todo o cal se constata ao finalizar o curso 2020-2021, no mes de xuño, xa que o alumnado titor contabiliza a participación. Esta porcentaxe será cotexada coa información que facilita o indicador (IN48G/M) correspondente que facilitará a ACMP ao longo de 2021-2022.Axuste e mellora: En xuño de 2021, ao finalizar o curso, o alumnado titor da conta do resultado da participación nas enquisas -que haberá que cotexar cos datos ofrecidos pola ACMP-, nos dous cuadrimestres, o que traslada aos coordinadores dos títulos, os cales darán conta desta información na Comisión de Título correspondente, así como na Comisión de Calidade, de cara a estimar a eficacia da acción de mellora. Unha vez evidenciada a eficacia, asúmese a intervención de delegados e alumnado titor na campaña de concienciación de participación do alumnado na enquisa de satisfacción coa docencia impartida, nos dous cuadrimestres de cada curso académico. |
| **Breve descrición da práctica:** Ó inicio de cada curso académico, e unha vez elixidos os delegados de curso (a última semana de setembro), os coordinadores de tódolos títulos que se imparten no centro convocan unha reunión á que tamén asiste o alumnado titor e os coordinadores de curso. Nesa reunión acórdase: **1º** A estratexia que levarán a cabo os delegados de curso, na que se trata de concienciar ó alumnado ó que representan de participar responsablemente nas enquisas de satisfacción en xeral, e particularmente nas relativas á docencia impartida, dado que a taxa de participación foi particularmente baixa en 2019-2020. Axúntase documento co Power Point da 1ª campaña utilizada polos delegados en 2020-2021. Este Power Point proxectouse nas aulas de tódolos cursos de grao, dobre grao e máster.**2º** Elabórase unha axenda de visita de aulas por parte do alumnado titor, que se circunscribe ó período de vixencia das enquisas de satisfacción coa docencia recibida, enviadas pola USC. A visita está destinada a que o alumnado titor realice unha acción de orientación, cuxo desenvolvemento deberá acordar cos docentes afectados pola cesión de 15 minutos do tempo de docencia expositiva da súa materia.No marco desta tarefa orientativa, o alumnado titor accede á aula sen previo aviso e anuncia ó estudantado que se van destinar 15 minutos ó exercicio do dereito a cumprimentar as enquisas de satisfacción co docencia recibida, e que a súa é unha función asistencial en calquera dúbida ou problema de orde técnica que poida xurdir. Asemade, o alumnado titor contabiliza a participación en cada caso.O docente da materia accederá á aula unha vez rematado este período, momento no que o alumnado titor agradece a participación e abandona a aula. **3º**. O alumnado titor facilita a cada coordinador de título un informe de participación, no que se contabiliza o número de alumnos presentes, cantos deles permanecen na aula e manifestan acceder á realización da mesma.  |
| **Breve avaliación da eficacia da práctica:**Tal como se aprecia no Informe de Indicadores que facilita a ACMP, estes son os resultados obtidos trala materialización da acción de mellora referida. Acádase o obxectivo en tódolos casos, excepto no Grao en Comunicación Audiovisual, no que a porcentaxe de participación quédase a 5,36 puntos do 50%.IN48G Taxa de resposta na enquisa de satisfacción do alumnado coa docencia recibidaGrao en Comunicación Audiovisual2019-2020: 35,29%2020-2021: 44,64%Grao en Xornalismo2019-2020: 33,73%2020-2021: 63,46%Dobre Grao en Xornalismo e en Comunicación Audiovisual2019-2020: 48,94%2020-2021: 78,43%IN48M Máster en Xornalismo e Comunicación2019-2020: 24%2020-2021: 54,29% |